钦定古今图书集成/方舆汇编/职方典/第1029卷 > 寺观附
## 钦定古今图书集成/方舆汇编/职方典/第1029卷 > 寺观附

本府。〈丽水县附郭。〉

法海寺　在府治东南一里。唐光化二年建，名“报恩。” 宋政和七年改为神霄宫。建炎初改今名“天宁。” 万寿寺　在府城外东七里。唐景云二年建。

万象崇福寺　在府西南一里，本宋何参政万象楼，元元贞年改为万象庵，大德十年改今名。俯视城邑，如在几席下近挹溪山，若图画然。磴道中横建一楼，额书“括苍洞天。” 沙门明本为之记。吴兴赵孟𫖯书。

佛日仁寿寺　在南明山，宋乾德三年建，汤思退请为功德院，赐名“佛日报严寺。” 内有高阳洞、爽气亭、千里亭、照心境界亭。元至元中毁于火，大德中重建。

大安寺　，在南明山，唐三平和尚道场。

法会寺　，旧名“福林” ，在白云山上。

广福寺　在三岩。旧名“寿圣” ，宋隆兴年间改今名。

法兴寺　在府南十里，汉乾祐年建。

仁和寺　在府西七里。唐大中二年建，旧名“灵隐。” 宋大中祥符元年改今名。

灵山寺　在府东岩泉。宋绍圣中，刘泾创溪雨亭，有诗云：“混成初造物，幽绝故离群。入户清容月，分栖淡借云。木阴阑暑气，泉滴厌秋闻。欲索秦人记，消磨篆石文。”

普信寺　在府东十里，后周广顺二年建。广圣寺　在府东洞溪，即李敬仲栖隐之所。皇祐元年赐今名。

资圣寺　，在府西四十五里，后晋天福五年建。净居寺　，在府西南五十四里。后汉乾祐元年建。

青田县

福胜寺　在县西五十步。宋景平中建。今废址属儒学。明万历丁丑，知县梅时雨建书院于此。栖霞寺　旧名“披云” ，在县溪南三里，唐天宝初建。

金田寺　在县北五里，宋太平兴国二年建。法昌寺　，在县西三十里，唐大中二年建。净觉寺　，在县东十里，唐大中初建。

梵宗寺　在县西十五里。宋咸平二年建。天福寺　，在县东十五里，元时建。

寿隆寺　在县西一十五里。宋人陈仲清建。崇胜寺　，在县南二十里。后梁龙德间建。有宋朱定国墓。

悟性寺　在县南三十里。唐大中年建。

慈善寺　在县西四十里，宋宝祐中建。

正因寺　，在县西北四十里，宋咸淳中建。真隐寺　，在县西南四十五里，后周显德年建。净悟寺　，在县西五十里，唐大中年建。

多福寺　在县西北五十里。唐龙纪元年建。安福寺　在县西北六十里。唐大中初建。惠众寺　，在县西北六十里。宋咸淳中建。大云寺　在县西北六十里。唐大中初建。保宁寺　在县西六十里。唐大顺年建。

梵严寺　，在县西北七十里，宋咸淳年建缙云县。

仙岩寺　在县东五十步，唐大历元年建。明洪武初，以寺西地为“城隍庙” ，今复为寺。

广严寺　在县北三十里，三国吴赤乌元年建。兴教寺　，在县北三十里，后周广顺元年建。黄龙寺　，在县西北十二里，唐乾宁三年建。正等寺　，在县西北十五里，唐乾元二年建。福昌寺　，在县西北二十五里，宋咸平二年建。广慈寺　，在县西北三十里，唐会昌二年建。梵严寺　，在县北十里，吴越宝正四年建。大智寺　，在县东一百三十里。宋端拱四年建。慈化寺　，在县西十五里。宋建隆元年建，明嘉靖间废。

天寿寺　在县西十里，后晋开运四年建。

灵峰寺　在县南七里，宋建隆元年建。

兴福寺　在县南二百步。后晋天福四年建。荆山寺　，在县西南二十五里。后晋天福四年建。明万历间废。

圣寿寺　在县西二十里。宋赐今名。

延寿寺　距县西十五里。后晋天福二年建。延庆寺　，在县东二十里。唐大顺二年建，明万历间废。

崇道寺　在县南二十里。唐龙纪间建。

常兴寺　在县南二十里。后周广顺元年建。明万历间废。

慈相寺　在县南一百里。唐会昌六年建。明万历间废。

松阳县

治平禅寺　在县西一里，宋淳祐年建。

延庆寺　，在县西五里，梁时建，有浮图二百五十尺，乃行远禅师西竺取佛骨舍利建之，常有神光现于塔。

净信寺　在县西十七里。后周显德二年建。化成寺　在县西二十里。后唐清泰中建。寿昌寺　，在县西二十里。隋大业二年建。圆觉寺　在县西二十五里。梁大同三年建。广因禅寺　在县西二十七里。后唐清泰二年建。

治昌寺　，在县西三十一里。梁时建。

正念讲寺　在县西三十里，唐建中元年建。善因教寺　，在县西四十五里，梁大同四年建。多福寺　，在县西南八十里，唐乾符三年建。妙觉寺　，在县西南三十二里。

觉宗寺　，在县西南十里，宋大中祥符二年建。大慈寺　，在县南五里，后晋天福二年建。证圣寺　，在县南五里，梁大同元年建。

净因寺　，在县南五里。梁普通二年建。

明觉寺　，在县南十二里。后晋天福七年建。永安寺　，在县南十五里。

净梵寺　在县东二里，宋淳祐年间建。

玉泉寺　，在县东十里。梁大同元年建。

遂昌县

报愿寺　，在县东二十步。

崇教寺　在县东三十里。唐会昌六年，僧野云建，名“重光寺。” 宋治平二年改今名。

定光寺　在县西一百里。唐乾元年建，名“清林寺。” 宋治平二年改今名。

安福寺　在县西七十里。初名“光福” ，宋绍兴间改今名。

净明寺　在县西四十里。旧名“香城寺。” 宋治平三年改今名。绍兴二年，僧惠肇重建。

功厚寺　又名“元通庵” ，在县西二十里白马山半。

兴觉寺　在县北五十里。久废。

广仁院　在县西曾山下。后唐清泰元年，僧道琦建，名“报恩寺。” 宋治平二年改今名。

妙法院　在县东一十五里。唐乾符三年，僧绍昙建。

禅宗院　在县东二十五里。唐咸通二年建，名“禅林。” 宋治平二年改今名。

胜居院　在县东二十里。唐咸通二年建，名“东岩。” 宋治平二年改今名。

禅定院　在县北六十里。唐长兴二年建，名“恩德。” 宋治平二年改今名。

金田院　在县东一百二十里。唐长兴二年建。宝光院　，在县西一百里。唐乾宁元年建。妙靖院　在县北一百二十里。即安靖院，唐咸通八年建。

胜果院　在县西七十里。唐乾宁三年建，废久仅址存。邑人王积中承父《邳志》，捐资鼎新之。惠众院　在县东二十五里。梁大同元年建，后圮。唐乾宁元年僧绍惠建，名“佛陇。” 宋治平二年改今名。

龙泉县

崇因寺　在县东金鳌山之北。旧有铜钟一口，大数十围，时或飞去。初有一行脚僧鸠铜铸此钟，去之日曰：“俟我去三日而后击僧去。” 寺主即登楼撞之，声达八十里。是后凡扣钟八十里外不闻也。忽一夕，钟在稽圣潭。又一夕，在吴岱山坞间。寺主视之，但闻钟腹有咆哮声，而风雨逼人，无可为计。翌夜，钟自还。盖稽圣潭有龙，钟与之斗，龙不胜而覆于钟下，其山名“安钟源” ，而钟痕龙爪今存。又木鱼一个在东廊，唐物也，长丈许。宋元有欲得之者，载之舟中，夜辄有声，风波汹涌，乃归之。明正德癸酉，寺尽火，而木鱼无恙。

今不知所在。又有石笔一枝，出地尺馀，围三尺，根深丈许。邑令郑奎光鼎建“文昌” 、“武安” 二祠，自为《记》。

兴善寺　在县南六十里。

瑞相寺　在县南七十里。

崇德寺　在县南六十里。

惠力尼寺　在县南一里。

资圣寺　，在县南一十里，邑令郑奎光重兴。永福寺　，在县西二十五里。

三学寺　在县西八十里。

福海寺　在县西三十里。

性果寺　在县西六十里。

明寂寺　在县西四十里。

佑圣寺　在县西一十里。

栖真寺　在县东二十二里。

道兴寺　在县东五十一里。

庆元县

石龙寺　在县西隅石龙山下。唐乾符二年建。宋宝祐元年，邑人吴跻道、宝羲并建，造殿一所。明嘉靖三十七年，邑人吴安庆重修。是寺前蓄龟潭，后拥龙山，邑之胜地也。

广福寺　在金村，去县一十里，唐乾符元年建。慈照寺　在五都魏溪，去县一十五里。唐乾符二年建，明正德二年重修。东有云岩，西有金龟，南障薰屏，北列巾峰，寺之出奇者也。

慈相寺　在七都中村，去县五十里。唐乾符二年建。

净心寺　在九都，去县四十二里。唐乾符三年建，久坏。明万历元年，僧募缘重修。

法会寺　在八都，去县二十里。唐太和二年建，明嘉靖二十年修。

安禅寺　在八都。去县二十里。唐光启元年建。净悟寺　在七都。去县五十一里。明万历元年僧重修。

普化寺　在二都，去县二十里。宋天圣二年建。明嘉靖十三年，僧德正重修。

庄严寺　在六都。去县二十二里。唐中和二年建。宋大观三年，僧子端建藏殿，并造宝藏。真乘寺　在六都。去县二十五里。宋淳化二年建。

大觉寺　在十都，去县五十五里。宋咸平七年建。

成化寺　在十一都，去县七十里。宋咸平七年建。

觉林寺　在县十一都。太平兴国二年，建大明寺　，今废。

显应拱瑞堂　在县治北社稷坛之东原。庙在盖竹，邑人吴标请建于此，祈求无不响应。《云和县》

大庆寺　在迎恩门内。唐大中二年建，名“垂休” ，乃接诏迎春之所，岁久倾颓，明万历六年，知县萧渊重修。

普光寺　，在县西二里。后唐清泰二年建。景德寺　，在县西十里。唐大中初建。

山岩寺　在县北一里。宋大观四年间建，今废。资圣寺　在县南四里。宋建隆初建，今废。妙严寺　在县西五里。唐开成间建，今废。兴善寺　在县西五里。宋乾德二年建，今废。天真寺　在县西五里。后晋天福二年建，今废。清修寺　在县西十里。唐中和二年建，今废。广因寺　在县西三十二里，今废。

延福寺　在县西三十五里。唐咸通二年建，今废。

福海寺　在县西三十一里。宋大中祥符二年建，今废。

大兴寺　在县南十里。宋开宝五年间建，今废。多福寺　在县南五里。唐乾符元年建，今废。光化寺　在县东十五里。后唐清泰初间建，今废。

普仁寺　在县东六里。后周显德五年建，今废。崇德寺　在县东二十二里。后唐长兴二年建，今废。

惠力寺　在县东四十里。唐景云二年建。永福寺　踞县四十里。唐咸通二年建，今废。万寿观　在县西百步许。宋咸淳六年建，祝圣于此。

宣平县

普照寺　在县西北一里。唐会昌六年建，旧名“福田” ，宋大中祥符改名“普照寺。” 今为习仪之所。隆福寺　，在县西三里，梁大同三年建，今废。云岩寺　，在县西五里，原系鲍村鲍家庵，元至

元间请额为寺

金山寺　在县北四里，元至顺六年间建。梵天寺　，在县北十里，元延祐二年建。

多宝寺　在县西北十五里，唐太和二年建。清修寺　，在县东十六里，梁大同二年建。净妙寺　，在县东一十七里，宋乾德五年建。妙果寺　，在县北十八里，元延祐三年建。延福寺　在县北二十一里，后晋天福二年建。庆恩寺　在县北二十五里，元至治二年建。观音寺　，在县东北二十里。

福海寺　在县南三十里。宋大中祥符二年建。慈仁寺　距县三十五里，唐乾符四年建。悟真寺　在县北四十里，后唐清泰间建。吉祥寺　在县东北五十二里。唐咸通元年建。清平寺　在县南五十里。唐咸通二年建。旧寺侧有清平馆，官客往来驻节于此。今废。

天泽寺　在县南五十里。宋咸平二年建，旧名“禅寂院。”

妙善寺　在县南五十五里，元延祐间建《景宁县》。

金仙寺　在县西一里，宋咸平元年建。

普福寺　在县北，唐乾符二年建。

澄照寺　在县南四十里。唐咸通二年建，明成化六年重修。

清修寺　在县东五里。唐咸通二年建。

惠明寺　在县南十里。唐咸通二年建，今重修兴教寺　在县北鹤口。唐大中元年建。

普觉寺　在县北，元大德甲辰年建。

真寂寺　在县北霅水，唐乾符二年建。

普化寺　在县南鸬鹚村，唐天祐元年建。三瑞庵　在县北七里，宋绍兴四年建。时梁产灵芝，池生瑞莲，林出奇竹，故名“三瑞。”

大隐庵　在县南二十五里，明永乐十七年建。“灵山” “中隐庵　” 在县北三十五里，明宣德九年建。

时思庵　在县南大漈，明宣德元年建。

龙会庵　在县东一十里岱根。明景泰元年建。上堂庵　在县西南四都，即泗洲庵。

祥云庵　在县南敕木山下。

敬山宫　在县东一里。祀马孝妇。凡遇岁旱，必祷于此，屡应。

仙岩宫　在县南二里

钱山宫　在县北二里

莘田宫　在县北五里